κοιντος μαινιος τιτου υιος στρατηγος τηι συνκλητωι συνεβουλευσατο εν κομετιωι προ ημερ[ω]ν επτα ειδυων οκτωμβριων. γραφομενωι παρησαν μανιος ακιλιος μανιου υιος ολτε[ινι]α τιτος νομισιος τιτου υιος. περι ων θισ[β]εις λογους εποιησαντο περι των καθ αυ[τ]ους πραγματων οιτινες εν τηι φιλιαι τηι ημετεραι ενεμειναν οπως αυτοις δοθωσιν [ο]ις τα καθ αυτους πραγματα εξηγησωνται περι τουτου του πραγματος ουτως εδοξεν οπως κοιντος μαινιος στρατηγος των εκ της συνκλητου [π]εντε αποταξηι οι αν αυτωι εκ των δημοσιων πρα[γ]ματων και της ιδιας πιστεως φαινωνται εδοξε. προτεραι ειδυων οκτωμβριων. γραφομενωι παρησαν ποπλιος μουκιος κοιντου υιος μααρκος κλαυδιος μααρκου υιος μανιος σεργιος μανιου υιος. ωσαυτως περι ων οι αυτοι λογους εποιησαντο περι χωρας [κ]αι περι λιμενων και προσοδων και περι ορεων α αυτων εγεγονεισαν ταυτα ημ[ω]ν μεν ενεκεν εχειν εξειναι εδοξεν. περι αρχων και περι ιερων και προσοδων οπως αυτοι [κ]υριευωσι περι τουτου του πραγματος ουτως εδοξεν οιτινες εις την φιλιαν την ημετεραν παρεγενοντο προ του η γαιος λοκρετιος το στρατοπεδον προς την πολιν θισβας προσηγαγεν οπως ουτοι ετη δεκα τ[α] εγγιστα κυριευωσιν. εδοξ[εν]. περι χωρας οικιων και των υπαρχοντων αυτοις ου ποτε τι αυτων γεγονεν οπως [τα] εαυτων αυτοις εχειν εξηι εδοξεν. ωσαυτως περι ων οι αυτοι λογους εποιησαντο οπω[ς] οι αυτομολοι οι ιδιοι εκει φυγαδες οντες την ακραν αυτοις οπως τειχισαι εξηι και εκει [κατ]οικωσιν ουτοι καθοτι ενεφανισαν ουτως εδοξεν οπως εκει κατοικωσιν και τουτο τειχισωσιν εδοξεν. την πολιν τειχισαι ουκ εδοξεν. ωσαυτως περι ων οι αυτοι λογους εποιησαντο χρυσιον ο συνηνεγκαν εις στεφανον οπως εις το καπετωλιον στεφανον κατασκευασωσιν τουτοις καθ[οτι] ενεφανισαν οπως αυτοις αποδοθη ο[πω]ς τουτον τον στεφανον εις [το] καπετωλιον κατασκευασωσιν ουτως αποδουναι εδοξεν. ωσαυ[τ]ως περι ων οι αυτοι λογους εποιησαντο ανθρωπους οιτινες υπενα[ντι]α τοις δημοσιοις πραγμασι τοις ημετεροις και τοις εαυτων εισιν [οπ]ως ουτοι κατεχωνται περι τουτου του πραγματος καθως αν κοιν[τωι] μαινιωι στρατηγωι εκ των δημοσιων πραγματων και της ιδιας πι[σ]τεως δοκη ουτως ποιειν εδοξεν. οιτινες εις αλλας πολεις απηλθοσαν και ουχι προς τον παρ ημων στρατηγον παρεγενοντο οπως μη εις ταξιν καταπορευωνται περι τουτου του πραγματος προς αυλον [ο]στιλιον υπατον γραμματα αποστειλαι εδοξεν οπως περι τουτου τηι δι[αν]οιαι προσεχηι καθως αν αυτωι εκ των δημοσιων πραγματων και [τ]ης ιδιας πιστεως φαινηται εδοξεν. ωσαυτως περι ων οι αυτοι λογους εποιησαντο περ[ι] [τ]ων δικων ξενοπιθιδος [και] μνασιδος οπως εκ χαλκιδος αφεθωσι και δαμοκριτα διονυσιου εχ θηβων κατα ταυτα περι τουτου του πραγματος αυτας εκ τουτων των πολεων αφειναι εδοξεν και οπως εις θισβας μη κατελθωσιν εδοξεν. [ω]σαυτως περι ου ταυτας τας γυναικας υδριας συν αργυριω[ι] [ω]ς τον στρατηγον ενενκειν ειπασαν περι τουτου του πραγ[ματο]ς [υ]στερον εναντι γαιου λοκρετιου βουλευσασθαι εδοξεν. ωσαυτως περι ων οι αυτοι θισβεις ενεφανισαν περι σιτου και ελ[αι]ου εαυτοις κοινωνιαν προς γναιον πανδοσινον γεγονεναι περι τουτου του πραγματος εαν κριτας λαβειν βουλωνται τουτοις κριτας δουναι εδοξεν. ωσαυτως περι ων οι αυτοι λογους εποιησαντο περι του γραμματα δουναι θισβευσιν εις αιτωλιαν και φωκιδα περι τουτου του πραγματος θισβευσι και κορωνευσιν εις αιτωλιαν και φωκιδα και εαν που εις αλλας πολεις βουλωνται γραμματα φιλανθρωπα δουναι εδοξεν.
Boiotia — Thisbe — 170 BC
 170 BC